**Obrazloženje**

**Nacrta Programa potpora poljoprivredi na području**

**Općine Sirač za razdoblje 2017. – 2020. godine**

**Pravni temelj: Nacrt prijedloga Programa izrađen je na temelju članka 66. Zakona o poljoprivredi (Narodne novine, broj 30/15), te članka 32. Statuta Općine Sirač (Županijski glasnik Bjelovarsko-bilogorske županije, broj 19/09, 06/10, 03/13)**

Cilj ovog Programa je poticanje razvoja poljoprivrede na području Općine Sirač.

Potpore male vrijednosti dodjeljuju se sukladno pravilima EU o pružanju državne potpore poljoprivredi i ruralnom razvoju propisanim Uredbom Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru – u daljnjem tekstu: Uredba 1408/2013.

Sukladno navedenom planira se donošenje ovog Programa.

Prijedlog Programa predstavlja dokument kojim Općina Sirač opisuje pravila, uvjete i postupke dodjele potpora poljoprivredi za razdoblje od 2017. do 2020. godine. Predmetni dokument se sukladno Zakonu o pravu na pristup informacijama (Narodne novine, broj 25/13, 85/15) donosi i usvaja na način propisan člankom 11. istoga Zakona. Spomenuti članak propisuje da su jedinice lokalne i područne (regionalne) samouprave dužne provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interese građana i pravnih osoba.

Savjetovanje s javnošću započeti će internetskom objavom nacrta program potpora poljoprivredi na području Općine Sirač za razdoblje 2017. – 2020. godine na službenim web stranicama Općine Sirač [www.sirac.hr](http://www.sirac.hr).

Nakon provedenog savjetovanja s javnošću, izrade izvješća o provedenom savjetovanju sa zainteresiranom javnošću, te prihvaćanja ili odbijanja prijedloga i mišljenja, nacrt Programa potpora poljoprivredi na području Općine Sirač za razdoblje 2017. – 2020. godine uputit će se na donošenje Općinskom vijeću Općine Sirač.